વિકલાંગતાની સીધી જ અસર યતીનનાં અભ્યાસ ઉપર થઈ અને તેની આડઅસરના કારણે તે માત્ર ૧૦ ધોરણ સુધી જ ભણી શકયો અને તેમાં પણ બોર્ડની પરીક્ષામાં નાપાસ થયો છતાં તેના પરિવારજનોએ સતત તેને સધિયારો આપ્યો. યતિન ધો.૧૦માં નાપાસ થયા બાદ ઘરે જ પડયો રહેતો હતો પરંતુ તેને વાંચનનો શોખ હોવાથી ઘરનાં લોકો પુસ્તકો લાવી આપતા હતા. એ દરમ્યાન એક દિવસ તેના ઘરે ટી.વી. બગડી ગયું. આથી ઘરનાં સભ્યો કામમાં વધુ વ્યસ્ત હોવાને લીધે રિપેરીંગ કરાવી શકતા ન હતાં દરમ્યાન તેણે પોતાનાં પાયાને વિનંતી કરી કે, ઉપકરણોના રિપેરીંગ માટેનું કોઈ પુસ્તક બજારમાં મળે તો લાવી દો. પિતા પ્રવીણચંદ્રએ પણ પુત્રની વાત માનીને બજારમાંથી પુસ્તક લાવી આપ્યું અને એ પૂસ્તક વાંચતા વાંચતા યતીનને ટેકનીકલ ક્ષેત્રે વધુ રસ પડયો પછીતો ઘરમાં રહેતા ડીસમીસ, ટેસ્ટર વડે ટીવી ખોલી નાખ્યું અને સાંજ સુધીમાં તો ટીવીનાં જે છેડો લુઝ થઈ ગયો હતો તે તપાશીને રિપેરીંગ કરી ટેલીવીઝન ચાલુ પણ કરી દીધું ધીમે ધીમે અડોશ પડોશમાં ટીવી, સહીતના પંખા, ટેપ, જેવા ઉપકરણોનું સમારકામ કરવા લાગ્યાં.